Κατάλογος εν ενεργεία καρδιναλίων

Ένας καρδινάλιος είναι ένας εκκλησιαστικός αξιωματούχος, συνήθως ένας χειροτονημένος επίσκοπος, και εκκλησιαστικός πρίγκιπας της Καθολικής Εκκλησίας. Oι καρδινάλιοι αποτελούν ανώτερα μέλη του κλήρου της Καθολικής Εκκλησίας. Ως τιτουλάριοι κληρικοί της Επισκοπής της Ρώμης, λειτουργούν ως σύμβουλοι του Πάπα, ο οποίος είναι ο επίσκοπος Ρώμης και ο ηγέτης της παγκόσμιας Καθολικής Εκκλησίας. Συνήθως είναι χειροτονημένοι επίσκοποι και κατέχουν γενικά σημαντικά αξιώματα στην Εκκλησία, όπως την ηγεσία εξέχοντων αρχιεπισκοπών ή την προεδρία δικαστηρίων και οργανισμών της Ρωμαϊκής Κουρίας. Οι καρδινάλιοι επιλέγονται από τον πάπα και δημιουργούνται επισήμως σε κονκλάβιο, ενώ ένα από τα κυριότερα καθήκοντά τους είναι η εκλογή νέου πάπα – πάντοτε από τους κόλπους τους, αν και αυτό δεν είναι απόλυτη απαίτηση – όταν η Αγία Έδρα είναι κενή (sede vacante), λόγω θανάτου ή παραίτησης ενός πάπα. Συλλογικά αποτελούν το Κολλέγιο των Καρδιναλίων.

Σύμφωνα με το ισχύον εκκλησιαστικό δίκαιο, όπως ορίζεται από την αποστολική συνταγματική πράξη *Universi Dominici gregis* (1996), μόνο οι καρδινάλιοι που δεν έχουν συμπληρώσει το 80ό έτος της ηλικίας τους κατά την ημέρα που η Αγία Έδρα καθίσταται κενή δικαιούνται να συμμετέχουν σε παπικό κονκλάβιο για την εκλογή νέου πάπα. Η ίδια αποστολική συνταγματική πράξη καθορίζει ότι δεν μπορούν να συμμετάσχουν σε κονκλάβιο περισσότεροι από 120 καρδινάλιοι-εκλέκτορες, χωρίς ωστόσο να αποκλείεται να υπάρχουν περισσότεροι των 120 επιλέξιμοι καρδινάλιοι, στην πράξη, ο αριθμός αυτός συχνά έχει ξεπεραστεί. Οι καρδινάλιοι μπορούν να δημιουργηθούν *in pectore* («εν τω στήθει»), περίπτωση κατά την οποία ο πάπας δεν αποκαλύπτει τα ονόματά τους· μέχρι τη δημοσιοποίηση από τον πάπα δεν απολαμβάνουν τα προνόμια του καρδιναλίου. Οι δημιουργίες τέτοιων καρδιναλίων, αν τα ονόματά τους δεν έχουν αποκαλυφθεί πριν τον θάνατο ή την παραίτηση του πάπα, αυτομάτως ακυρώνονται.

Στις 5 Ιανουαρίου 2026 υπήρχαν 245 καρδινάλιοι, εκ των οποίων 122 είναι καρδινάλιοι-εκλέκτορες. Το πιο πρόσφατο κονσιστόριο για τη δημιουργία καρδιναλίων πραγματοποιήθηκε στις 7 Δεκεμβρίου 2024, όταν ο πάπας Φραγκίσκος δημιούργησε 21 καρδινάλιους, μεταξύ των οποίων 20 εκλέκτορες. Ο Μάριο Ζενάρι ήταν ο πιο πρόσφατος καρδινάλιος εκλέκτορας που έκλεισε το 80ο έτος της ηλικίας του, στις 5 Ιανουαρίου 2026. Ο Κριστόφ Πιέρ θα είναι ο επόμενος καρδινάλιος που θα κλείσει τα 80, στις 30 Ιανουαρίου του 2026. Ο πιο πρόσφατος θάνατος ενός καρδιναλίου ήταν αυτός του Ντομινίκ Ντούκα στις 4 Νοεμβρίου του 2025, στην ηλικία των 82 ετών.

## Καρδινάλιοι
Το Κολλέγιο των Καρδιναλίων διαιρείται σε τρεις τάξεις, με τυπική ιεραρχική προτεραιότητα στην ακόλουθη σειρά:

# Καρδινάλιοι-επίσκοποι (ΚΕ): έξι καρδινάλιοι που επιλέγονται από τον πάπα για να είναι τιτουλάριοι επίσκοποι των επτά υποπροαστιακών επισκοπών της Ρώμης, καθώς και ορισμένοι ακόμη καρδινάλιοι που έχουν «συνεπιλεγεί» κατ’ εξαίρεση ως καρδινάλιοι-επίσκοποι, καθώς και οι πατριάρχες που ηγούνται μίας από τις Ανατολικές Καθολικές Εκκλησίες.Οι δύο αρχαιότεροι καρδινάλιοι-επίσκοποι, οι οποίοι εκλέγονται από τους ίδιους τους καρδιναλίους-επισκόπους (εξαιρουμένων των ανατολικών πατριαρχών) με παπική έγκριση, είναι ο κοσμήτορας και ο αντι-κοσμήτορας· σήμερα αυτοί είναι ο Τζιοβάνι Μπαττίστα Ρε και ο Λεονάρντο Σάντρι αντίστοιχα. Μεταξύ των εκλεκτόρων, ο αρχαιότερος καρδινάλιος-επίσκοπος είναι ο Πιέτρο Παρολίν.
# Καρδινάλιοι-πρεσβύτεροι (ΚΠ): επίσκοποι που είναι συνήθως επικεφαλής επισκοπών σε όλο τον κόσμο, καθώς και πρώην καρδινάλιοι-διάκονοι που επέλεξαν να προαχθούν σε καρδινάλιους-πρεσβυτέρους. Ο αρχαιότερος καρδινάλιος-πρεσβύτερος φέρει τον τίτλο του πρωτοπρεσβυτέρου (protopriest), αξίωμα που κατέχει σήμερα ο Μάικλ Μιτσάι Κιτμπουντσού. Μεταξύ των εκλεκτόρων, ο αρχαιότερος καρδινάλιος-πρεσβύτερος είναι ο Πίτερ Τούρκσον.
# Καρδινάλιοι-διάκονοι (ΚΔ): επίσκοποι που υπηρετούν στη Ρωμαϊκή Κουρία ή στη διπλωματική υπηρεσία της Αγίας Έδρας, καθώς και λοιποί κληρικοί (συμπεριλαμβανομένων ιερέων που έχουν λάβει απαλλαγή από τη χειροτονία σε επίσκοπο πριν γίνουν καρδινάλιοι). Διαθέτουν το δικαίωμα (λατ. optatio) να επιλέξουν να γίνουν καρδινάλιοι-πρεσβύτεροι μετά από δέκα έτη υπηρεσίας ως καρδινάλιοι-διάκονοι. Ο αρχαιότερος καρδινάλιος-διάκονος είναι ο πρωτοδιάκονος, σήμερα ο Ντομινίκ Μανμπερτί· αυτός είναι επίσης ο αρχαιότερος καρδινάλιος-διάκονος μεταξύ των εκλεκτόρων. Ο νεότερος καρδινάλιος-διάκονος μεταξύ των εκλεκτόρων είναι ο Τζορτζ Κουβακάντ.  
Για τους καρδιναλίους-επισκόπους (πλην των ανατολικών πατριαρχών), ο κοσμήτορας προηγείται πρώτος στην τάξη, ακολουθεί ο αντι-κοσμήτορας και στη συνέχεια, κατά σειρά διορισμού ως καρδινάλιου-επισκόπου, οι υπόλοιποι. Για τους πατριάρχες-καρδιναλίους επισκόπους των Ανατολικών Καθολικών Εκκλησιών, για τους καρδινάλιους-πρεσβυτέρους και για τους καρδινάλιους-διακόνους, η σειρά προτεραιότητας καθορίζεται από την ημερομηνία του κονσιστορίου στο οποίο δημιουργήθηκαν καρδινάλιοι και στη συνέχεια από τη σειρά με την οποία ανακοινώθηκαν επισήμως.  Όλοι οι καρδινάλιοι που αναφέρονται ανήκουν στη Λατινική Εκκλησία, εκτός αν δηλώνεται διαφορετικά. Οι καρδινάλιοι που ανήκουν σε ινστιτούτα αφιερωμένης ζωής (όπως οι Ιησουίτες) ή εταιρείες αποστολικής ζωής υποδεικνύονται με τα αντίστοιχα μετα-ονόματα. Οι καρδινάλιοι σε ποιμαντική διακονία κατατάσσονται κάτω από τη χώρα στην οποία βρίσκονται οι επισκοπές τους, αν και μπορεί να είναι πολίτες άλλου κράτους. 

## Κατάλογος καρδιναλίων
Με αστερίσκο (*) σηματοδοτούνται οι καρδινάλιοι οι οποίοι δεν μπορούν να συμμετάσχουν σε παπικό κονκλάβιο λόγω της συμπλήρωσης του 80ου έτους της ηλικίας τους

## Δημογραφικά στοιχεία

### Καρδινάλιοι με βάση των Πάπα που τους διόρισε

### Καρδινάλιοι ανά ήπειρο

### Καρδινάλιοι ανά χώρα
Αυτή τη στιγμή, 93 χώρες εκπροσωπούνται στο Κολλέγιο των Καρδιναλίων, εκ των οποίων 68 έχουν τουλάχιστον έναν καρδινάλιο εκλέκτορα. Οι χώρες με τον μεγαλύτερο αριθμό καρδιναλίων είναι η Ιταλία (50), οι Ηνωμένες Πολιτείες (16) και η Ισπανία (13). Μεταξύ των καρδιναλίων εκλεκτόρων, οι χώρες με τον μεγαλύτερο αριθμό είναι η Ιταλία (17), οι Ηνωμένες Πολιτείες (9) και η Βραζιλία (7).

## Σημειώσεις


## Παραπομπές